ກອງທັບເຮືອ ອອສເຕຣເລຍ ຊ່ວຍຊີວິດ 106 ຄົນ ທີ່ເຮືອຫຼົ້ມ 
ເຈົ້າ​ໜ້າ​ທີ່ອອສ​ເຕ​ຣເລຍ ກໍາລັງປະຕິບັດ​ງານ​ກູ້​ໄພ ຢູ່​ທີ່​ບ່ອນ​ເກີດ​ເຫ​ດ ປະມານ 220 ກິ​ໂລ​ແມັດ​ ຫ່າງ​ຈາກ​ເກາະຄຣິສມາສ ​ໄປ​ທາງ​ທິດ​ເໜືອ.
ກອງທັບເຮືອອອສເຕເລຍ ໄດ້ຊ່ວຍຊີວິດບັນດາຜູ້ຊອກຫາບ່ອນ ລີ້ໄພ 106 ຄົນ ທີ່ເຮືອຫລົ້ມ ຢູ່ໃນມະຫາສະມຸດອິນເດຍ ໃນວັນ ອັງຄານມື້ນີ້ ບັນດາເຈົ້າໜ້າທີ່ອອສເຕຣເລຍ ກ່າວວ່າ ການປະຕິບັດງານກູ້ ໄພກໍາລັງດໍາເນີນ ຢູ່ຕໍ່ໄປ ທີ່ບ່ອນເກີດເຫດ ປະມານ 220 ກິ ໂລແມັດ ຫ່າງຈາກເກາະຄຣິສມາສ ໄປທາງທິດເໜືອ ເຈົ້າໜ້າທີ່ຮັກສາຄວາມປອດໄພທາງທະເລຂອງອອສເຕຣເລຍ ກ່າວວ່າ ສອງຄົນໄດ້ຮັບບາດເຈັບ ແຕ່ບໍ່ໄດ້ເວົ້າວ່າ ມີຜູ້ຫາຍສາບສູນຫຼືບໍ່ ລາຍງານແຈ້ງວ່າ ຕົ້ນຕໍແລ້ວ ມີຮ້ອຍຫ້າຄົນ ເດີນທາງມານຳເຮືອລຳດັ່ງກ່າວ ເຫດຜົນທີ່ມີໂຕເລກຂາດຫາຍໄປນັ້ນ ຍັງບໍ່ເປັນທີ່ແຈ່ມແຈ້ງເທື່ອ ໃນລະຫວ່າງບໍ່ເທົ່າໃດປີທີ່ຜ່ານມານີ້ ຫລາຍຮ້ອຍຄົນໄດ້ຈົມນໍ້າຕາຍ ໃນຄວາມ ພະຍາຍາມເພື່ອເດີນທາງຈາກອິນໂດເນເຊຍ ໄປສູ່ດິນແດນຂອງອອສເຕເລຍ ໃນເດືອນແລ້ວນີ້ ລັດຖະບານອອສເຕເລຍ ໄດ້ປະກາດວ່າ ຕົນຈະບໍ່ຮັບເອົາຜູ້ຊອກສະແຫວງຫາບ່ອນລີ້ໄພໂດຍທາງເຮືອຕໍ່ໄປອີກ ໃນຄວາມພະຍາຍາມເພື່ອ ບໍ່ຢາກຊຸກຍູ້ໃຫ້ ມີການເດີນທາງແບບນີ້ຕື່ມ ເວລານີ້ອອສເຕຣເລຍ ໄດ້ສົ່ງພວກຊອກຫາບ່ອນລີ້ໄພໄປຍັງປະເທດເພື່ອນບ້ານ ທີ່ທຸກຍາກຄື Papua New Guinea ຫລືປະເທດເກາະດອນນ້ອຍໆ Nauru